उत्तर कोरिया में किम जोंग इल का अंतिम संस्कार  
उत्तर कोरिया के दिवंगत नेता किम जोंग इल का बुधवार को परंपरागत कम्युनिस्ट तरीके से उनके बेटे और उत्तराधिकारी ने हिमपात के बीच प्योंगयांग में अंतिम संस्कार किया।
उत्तर कोरिया के दिवंगत नेता किम जोंग इल का बुधवार को परंपरागत कम्युनिस्ट तरीके से उनके बेटे और उत्तराधिकारी ने हिमपात के बीच प्योंगयांग में अंतिम संस्कार किया।  सरकारी टेलीविजन पर दिखाया गया है कि हजारों की संख्या में सैनिकों ने कुमसुसान मेमोरियल पैलेस के बाहर अपने नेता को नमन किया जहां पर उनका नेता का शव पारदर्शी शीशे वाले ताबूत में रखा हुआ था। उसके बाद उनके उत्तराधिकारी पुत्र जोंग-उन ने शव यात्रा की अगुवाई की।  अंतिम संस्कार काफिले के सामने किम जोंग इल का एक मुस्कुराता हुआ विशाल चित्र नजर आ रहा था जो भवन से निकलने के बाद प्योंगयांग की बर्फीली सड़कों पर धीरे-धीरे चल रहा था।  काले परिधानों में नजर आ रहे जोंग उन, नंगे सिर और ठंड होने के बावजूद बिना दस्ताने के अपने पिता के शव के साथ चल रहे थे । शीर्ष सैन्य और असैन्य अधिकारी भी वहां मौजूद थे। इस मौके पर उनके प्रभावशाली चाचा जोंग सोंग थाएक भी मौजूद थे।  शुरूआत में सरकारी टेलीविजन ने सीधे स्मारक भवन में बड़े पैमाने में शोकाकुल लोगों को दिखाया। शोकाकुल लोगों को किम जोंग उन ने सांत्वना दी और ताबूत के आगे झुक कर नमन किया।